Vinger Rotaryklubb

**Referat fra møte 06.09.2016**

President Werner ønsket velkommen og vi klappet for Knut Korvald og Hilde Nygaard som hadde hatt bursdager.

**3-minutter:**

Bjørn og Svein Ivar rapporterte fra Fest- og kameratskapskomiteen som vil legge opp til noen sosiale sammenkomster – en gang pr måned.

Torsdag 22. september: Kvartfinale på Gjemselund kl 18.00.

Det tilbys kampbillett + middag og kaffe – for kr 450

– eventuelt bare kampbillett for kr 150. Påmelding innen 8/9. Det blir sendt ut invitasjon.

Lørdag 4. mars 2017: Carmen på Operaen – helaften i Oslo med buss – gjerne med ledsager.

 Innbydelse blir sendt ut.

Finn fortalte om et stort innbrudd i hans planteskole. Verdier for flere hundre tusen kroner er borte.

Finn opplevde store problemer med å få tak i Politiet i Kongsvinger. Til tross for at mye er stjålet, vil han kunne opprettholde salg av skogplanter, som nå er inne i høysesongen.

**Vår utvekslingsstudent Felipe presenterte seg.**

Han fortalte bl.a. om sin familie i Columbia og om sin deltagelse i Rotaract i hjemlandet. Felipe snakket bra engelsk. Jeg skal presentere landet mitt, Columbia, når jeg har lært meg norsk, sa han.

**Coen orienterte om Rotaryfondene og Rotary Grants.**

Hvor blir det av pengene vi sender inn, spør mange seg. Coen orienterte om de mange forgreninger av fond som Rotary opererer med.

Det er i hovedsak 4 ulike fond som Rotaryklubbene selv kan velge mellom. De må melde fra om det ved innbetalingene.

Mest aktuelt er Annual Programfund. Vår innbetaling til prosjekter blir 3,5 doblet via distrikt og RI.

**Het sommer rundt Kongsvinger sykehus.**

Dagny orienterte om det rabalder som oppsto da et brev til fylkeslegen om en Mortalitetsanalyse ble videresendt Kongsvinger uten unntak fra offentlighet. Media både lokalt og nasjonalt grep fatt i saken og gjorde det vanskelig for sykehuset her.

Ingen var forberedt på at dette skulle ta helt av.

Denne analysen er en metode for å forbedre kvaliteten på sykehusarbeidet, og skulle være en intern prosess. Metoden skal finne mangler ved systemene og finne forbedringsområdene.

Noen strakstiltak var iverksatt ved Kongsvinger sykehus pr 23/6 -16 i forhold til:

 Turnusleger i akuttmottak.

 Turnuslegers kommunikasjon med bakvakt.

 Pasienter skal ha overlegetilsyn innen 12 timer.

 Journalnotat minst annenhver dag.

 Alltid journalnotat ved dødsfall.

**Overføring av Kongsvinger sykehus til Ahus.**

Dagny fortalte om denne utredingen som hun har fått permisjon for å kunne delta i.

Utredning om dette var vedtatt i august 2015. Utredningen fikk en oppstart først 26/8 2016. Det er satt ned ei bredt sammensatt gruppe som skal arbeide med dette.

May Sønsterud fra aksjonsgruppa i Kongsvinger er også tatt med i denne gruppa.

Det er plusser og minuser ved alle løsninger, sa Dagny. Det var på tide at denne utredningen kom i gang.

Referent: Halvor Noer